section_heading: Mehanizam djelovanja
paragraph_text: 1. Slično benzodiazepinima, barbiturati djeluju kao pozitivni alosterički modulatori GABA<sub>A</sub> receptora. Drugim riječima - pojačavaju inhibicijsko djelovanje GABA-e na središnji živčani sustav. <br>GABA<sub>A</sub> receptor je spregnut s transmembranskim kanalom koji propušta kloridne ione u neuron svaki put kad se GABA veže na GABA receptor. Propuštanjem kloridnih iona u neuron dolazi do nastanka inhibicijskog signala, tj. neuron se hiperpolarizira. <br> Vezanjem za tzv. "barbituratno vezno mjesto" na GABA<sub>A</sub> receptoru, barbiturati produljuju vrijeme zadržavanja kloridnog kanala u otvorenom stanju i time uzrokuju masivan utok kloridnih iona u neuron i posljedičnu jaku hiperpolarizaciju i umirenje neurona. Takav neuron daleko teže izbija nego onaj koji nije hiperpolariziran.